לגייס את כו-לם!

מה עושים עם קובץ ה-word  הזה?
 -	שולחים ב – email  לכמה שיותר תלמידי תיכון
 -	מדפיסים בכמה שיותר עותקים ומחלקים לכמה שיותר תלמידי תיכון
 -	מחתימים על העצומה, משכפלים בשני עותקים ושולחים:
 -	עותק אחד ל- ראש הממשלה ושר הבטחון, אהוד ברק, רחוב קפלן 3, ירושלים
 -	עותק שני ל- אתר חופש, ת.ד. 65227 תל אביב 61652

המכתב והעצומה – בעמודים הבאים:

לכבוד:
ראש הממשלה ושר הבטחון,
אהוד ברק,
רחוב קפלן 3, ירושלים.

אדוני ראש הממשלה,
אנו תלמידי תיכון המתגייסים בחודשים או בשנים הקרובות לצה"ל מבקשים ממך, בטרם יהיה מאוחר מדי, לדחות על הסף את המלצות ועדת טל ולחזור אל תוכניתך המקורית, שתחת דגלה התמודדת בבחירות לראשות הממשלה ובגללה זכית ברוב כה מוחץ: גיוס חרדים לצה"ל ומחיקת האפליה בין דם לדם.

גיוס החרדים לצה"ל הוא צו השעה. מצב בו הציבור החרדי פטור משירות צבאי, אך מקבל הטבות ניכרות מקופת המדינה, הוא בלתי צודק ויש לשנותו". את הדברים האלה לא אנחנו כתבנו. הדברים האלה הובטחו על ידך במסע הבחירות שלך, ב"עיקרי תוכנית ברק לישראל טובה יותר" תחת הכותרת: "גיוס חרדים לצה"ל ולשירות האזרחי". הבטחת את הדברים האלה בראש חוצות, במודעות בעיתונים, בתעמולת הבחירות בטלוויזיה ובאתר האינטרנט הרשמי שלך (http://www.ehudbarak.co.il/shalom/relig.htm).

בשנים הקרובות, ולגבי תלמידי י"ב שבינינו בעוד חודשים ספורים, נתגייס כולנו ונצטרך לתת שנים יקרות מחיינו - ומי יודע, אולי אף את כל חיינו - למען מדינת ישראל. כולנו מקווים שהיציאה מלבנון תקדם את השלום, אך אתה אדוני ראש הממשלה יודע היטב שקיימת אפשרות של הסתבכות שתוביל להסלמה בטחונית ואולי אף למלחמה כוללת. ביום פקודה, אם יבוא, נמלא כולנו את חובתנו - אבל אנחנו מצפים למצוא את בני גילנו החרדים נלחמים אתנו כתף אל כתף ואנו מצפים ממך, שגם אתה תמלא את חובתך לקיים את אשר הבטחת: לא עוד אפליה בין דם לדם, אלא שוויון חובות וזכויות לכל.

מסקנות ועדת טל, שאותה מינית, הן ההיפך הגמור ממה שהבטחת והן רק מנציחות את האבסורד שבו צעירים חילוניים ודתיים מאבדים שנים יקרות מחייהם בשירות צבאי ונהרגים בשדות הקרב - ואילו בני גילם החרדים "נהרגים באוהלה של תורה" וממומנים מכספנו.

אנו, החתומים מטה, מבטיחים לך כי אם תאזור אומץ ותחזור לתוכניתך המקורית, יהיו לך שותפי דרך נאמנים שיתנו כל תמיכה מוסרית נדרשת להחלטתך. אולם, באותה מידה אנו מבטיחים כי אם יאומצו החלטות ועדת טל על ידיך, ננקוט בכל דרך דמוקרטית כדי לסכל את הנצחת האפליה בין דם לדם: החל בעתירה לבג"צ וכלה בתגובה אזרחית הולמת למה שנראה בעינינו כגזירה שהדגל השחור של אי החוקיות מתנוסס מעליה.

העתקים:
שר החינוך, יוסי שריד
שר המשפטים, יוסי ביילין
היועץ המשפטי לממשלה, אלייקים רובינשטיין

אתר האינטרנט חופש, ת.ד. 65227, תל אביב 61652 – www.hofesh.org.il  

לכב' ראש הממשלה ושר הבטחון, מר אהוד ברק
הבטחת עם אחד גיוס אחד, לכוווולם! זוכר?
לנו נראה ששכחת.

אז אנחנו מזכירים לך:
אנחנו תלמידי תיכון שמתגייסים בשנים הקרובות, או אפילו בחודשים הקרובים, לצה"ל.
אנחנו דורשים לגייס את כו-לם,
גם את המוני תלמידי הישיבות המשתמטים.

מס'	שם ושם משפחה	כיתה, 
בית ספר	כתובת	דואר אלקטרוני	חתימה	
1.							
2.							
3.							
4.							
5.							
6.							
7.							
8.							
9.							
10.							
11.							
12.							
13.							
14.							
15.